РЕГЛАМЕНТ (ЕО) № 315/2007 НА СЪВЕТА
от 19 март 2007 година
за определянe на преходни мерки, дерогиращи от Регламент (ЕО) № 2597/97 относно млякото за пиене, произвеждано в Естония
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията,
като взе предвид становището на Европейския парламент,
като има предвид, че:
(1)
Чрез дерогация от Регламент (ЕО) № 2597/97 на Съвета от 18 декември 1997 г. за определяне на допълнителни правила относно общата организация на пазара на мляко и млечни продукти по отношение на млякото за пиене (1) Регламент (ЕО) № 749/2004 на Комисията от 22 април 2004 г. за определяне на преходни мерки по отношение на мляко за пиене, произвеждано в Естония (2) предоставя възможност в Естония да се доставя и продава мляко за пиене с масленост 2,5 %, произведено в Естония. Срокът на дерогацията изтича на 30 април 2007 г.
(2)
Предвид навиците на потребителите в Естония трудностите при приспособяването към общностните правила и вземайки предвид факта, че срокът на сходните дерогации, предоставени на няколко други държави-членки, изтича на 30 април 2009 г., е уместно да се продължи дерогацията, позволяваща доставката и продажбата в Естония на мляко за пиене с масленост 2,5 %, произведено в Естония,
ПРИЕ НАСТОЯЩИЯ РЕГЛАМЕНТ:
Член 1
Чрез дерогация от член 3, параграф 1, буква б) от Регламент (ЕО) № 2597/97 млякото за пиене, произведено в Естония, с масленост 2,5 %, може да се доставя или продава в Естония в съответствие с член 2, параграф 1 от посочения регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага до 30 април 2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 март 2007 година.